《何夕 其三》
明代·王彦泓

香风吹至又吹还，一摺银屏万叠山。别院易耽千日闷，并房难耐半宵闲。

频看昨夜新圆镜，更赠婴年旧弄环。白昼未堪同笑在，隔窗贪听佩珊珊。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。